b"\n_START_ARTICLE_\nCubells (Espinelves)\n_START_SECTION_\nDescripci\xc3\xb3\n_START_PARAGRAPH_\nEdifici civil. Masia de planta rectangular (7 x 17 m), coberta dues vessants i amb el carener perpendicular a la fa\xc3\xa7ana, situada a migdia. Consta de planta baixa i un pis. La fa\xc3\xa7ana presenta tres portals rectangulars i dos amplis contraforts, el portal est presenta graons. Tots tenen llindes de fusta. Al primer pis s'obren tres finestres asim\xc3\xa8triques. En aquesta part i a la fa\xc3\xa7ana oposada no hi ha r\xc3\xa0fecs. A les fa\xc3\xa7anes de llevant i ponent s'obren portals sim\xc3\xa8trics. El sector nord, adossat al tal\xc3\xbas, presenta nom\xc3\xa9s una finestreta i un cos, sense teulada, de pedra i semi enrunat._NEWLINE_La casa \xc3\xa9s bastida en pedra i les llindes s\xc3\xb3n majorit\xc3\xa0riament de fusta. A trav\xc3\xa9s del parament constructiu es pot endevinar m\xc3\xa9s d'una etapa en la construcci\xc3\xb3 de l'edifici. L'estat de conservaci\xc3\xb3 \xc3\xa9s molt precari, caldria restaurar-la.\n_START_SECTION_\nHist\xc3\xb2ria\n_START_PARAGRAPH_\nMasia situada al peu de la carretera d'Espinelves a Viladrau, molt a prop dels l\xc3\xadmits d'aquest municipi i del d'Arb\xc3\xbacies._NEWLINE_Malgrat que l'edifici sembla ser constru\xc3\xaft entre els segles XVII i XVIII, moment d'expansi\xc3\xb3 del municipi, l'\xc3\xbanica data constructiva \xc3\xa9s a l'entrada principal, gravada en el ciment del pedr\xc3\xads: 1947."